''הודות לבית היהודי, היצע ההתנדבות התרחב'' - ערוץ 7
ראשיכל החדשותחינוך''הודות לבית היהודי, היצע ההתנדבות התרחב''
''הודות לבית היהודי, היצע ההתנדבות התרחב''
חברת הכנסת מועלם למנכ''ל "לאורו נלך'': ההתנדבות הופכת אותנו לאנשים טובים יותר.
ניר הר זהב , י"ב בכסלו תשע"ה 04/12/14 17:18
וורצמן ומועלם
מנכ"ל ארגון ההתנדבות "לאורו נלך" בני וורצמן וחברת הכנסת שולי מועלם רפאלי (הבית היהודי) נפגשו היום (חמישי) במשכן הכנסת.
ארגון "לאורו נלך" נמצא בתוכנית הליבה של מעורבות חברתית במנהל חברה ונוער ופועל בשיתוף עם משרד החינוך והמינהל. במהלך הפגישה הוצגה בפני מועלם ההצלחה וההתקדמות שהארגון עשה בשנתיים האחרונות במסגרת הפעילויות ההתנדבותיות בגופים ומוסדות חינוך שונים בחברה הישראלית.
מנכ"ל ''לאורו נלך'' אמר כי יש להודות לאנשי הבית היהודי, ''שהודות להם ולרבים אחרים, היצע ההתנדבות שלנו גדל והתרחב ומונה היום מעל לחמשת אלפים מתנדבים מכל גווני האוכלוסייה הישראלית, דתיים, חילונים, חרדים ואף דרוזים. אנו רוצים שהתנדבות תהפוך לדרך חיים ושולי ומפלגתה מסייעים לנו בכך מאוד".
ח"כ רפאלי אמרה כי '''לאורו נלך' הוא גוף ייחודי המאפשר לתלמידי תיכון מכל הזרמים החינוכיים להתנדב באופן קבוע ולבנות את האישיות שלהם כאנשים ונשים טובים יותר בחברה שרואה את האחר והחלש כחלק מהותי ממנה.לאורו נלך יוצרים חיבורים מרגשים בין חלקים שונים בחברה הישראלית. כולנו צריכים ללכת לאורם".
תיוג:הבית היהודי, התנדבות, שולי מועלם-רפאלי